Ukrainan presidentinvaalit 2019

Ukrainan presidentinvaalit 2019 pidettiin kaksiosaisina: ensimmäinen kierros 31. maaliskuuta ja toinen kierros 21. huhtikuuta. Äänestysprosentti oli ensimmäisellä kierroksella 63,48 % ja toisella kierroksella 62,3 %. Prosenttilukuja pidetään maan oloissa korkeina.  

Ensimmäisen kierroksen tulosten perusteella kaksi eniten ääniä saanutta pääsi toiselle kierrokselle. He olivat televisiokoomikko Volodymyr Zelenskyi 5 714 034 äänellä (30,24 %) sekä istuva presidentti Petro Porošenko 3 014 609 äänellä (15,95 %). Muita yli miljoona ääntä saaneita olivat Julija Tymošenko 2 532 452 ääntä (13,40 %), Juri Boiko 2 206 216 ääntä (11,67 %), Anatoli Hrytsenko 1 306 450 ääntä (6,91 %), Ihor Smeško 1 141 332 ääntä (6,04 %) ja Oleh Ljaško 1 036 003 ääntä (5,48 %). Ehdokkaita oli ensimmäisellä kierroksella yhteensä 39.

Toisen kierroksen voitti ylivoimaisesti noin 73 prosentin ääniosuudella Zelenskyi.

 Tausta 
Ukrainan lain mukaan presidentinvaali on toimitettava istuvan presidentin toimikauden viidennen vuoden maaliskuun viimeisenä sunnuntaina. Verh’ovna Radan on vahvistettava vaalin päivämäärä viimeistään sata päivää ennen vaalipäivää. Presidentinvaalissa oli 34 544 993 äänioikeutettua. 12 prosenttia äänioikeutetuista asui kuitenkin Venäjän miehittämällä Krimin niemimaalla tai Donetskin tai Luhanskin yksipuolisesti itsenäisiksi julistautuneissa Venäjä-mielisten separatistien hallinnoimissa ”kansantasavalloissa”; nämä äänestäjät eivät voineet äänestää.

 Ehdokasasettelu 
Presidenttiehdokkaan on oltava 35 vuotta täyttänyt Ukrainan kansalainen, joka osaa puhua ukrainaa ja on asunut maassa vaalipäivää edeltävät kymmenen vuotta. Ehdokkaiden on maksettava 2,5 miljoonan hryvnian pantti, joka maksetaan takaisin toiselle kierrokselle eteneville ehdokkaille. Ehdokasasettelu oli auki 9. helmikuuta 2019 asti, johon mennessä ehdolle oli asettunut 44 ehdokasta, joista 24 oli poliittisten puolueiden asettamia ja 20 sitoutumattomia. Miehiä ehdokkaista oli 40, ja vain neljä oli naisia. Ehdokkuutta oli anonut yhteensä 92 henkilöä, mutta keskusvaalilautakunta epäsi heistä 47:n ehdokkuuden useimmissa tapauksissa sen takia, ettei ehdokashalukas ollut maksanut panttia. Ehdolle asettuneet saattoivat vetää ehdokkuutensa pois viimeistään 23 päivää ennen vaalipäivää. Lopullinen, 39 ehdokasta käsittävä lista vahvistettiin 8. maaliskuuta.

 Televisiokanavat 
Useat ukrainalaiset televisiokanavat tukivat tiettyjä ehdokkaita. Petro Porošenkon kampanjaa tukivat

 Porošenkon omistamat 5 kanal ja Prjamyi
 Dmytro Firtašin omistama Inter, joka tuki myös Juri Boikoa
 Rinat Ah’metovin omistama Ukrajina, joka tuki myös Ah’metovin puolueen oppositioblokin ehdokasta Oleksandr Vilkulia sekä Oleh Ljaškoa
 Venäjä-myönteisen Viktor Medvedtšukin omistamat 112 Ukrajina sekä NewsOne, jotka tukivat myös Medvedtšukin puolueen Opposition ohjelma – Elämän puolesta ehdokasta Juri Boikoa sekä Oleh Ljaškoa

Porošenkoon kriittisesti suhtautuivat

 Ihor Kolomoiskyin omistama 1+1, jolla esitettiin Kansan palvelija -televisiosarjaa
 Andri Sadovyin 24 Kanal, joka tuki Anatoli Hrytsenkoa
 Venäjä-myönteisen Jevheni Murajevin omistama NAŠ, joka tuki Oleksandr Vilkulia
 Ukrainan kansallisen televisioyhtiön ykköskanava UA: Peršyi

Viktor Pintšukin omistamat kanavat ICTV, Novyi Kanal ja STB olivat neutraaleja.

 Tulokset 
EhdokasPuolue1. kierros2. kierrosÄäniä%Ääniä%   Volodymyr Zelenskyi Kansan palvelija 5 714 034 30,24 13 541 528 73,22   Petro Porošenko sitoutumaton 3 014 609 15,95 4 522 320 24,45   Julija Tymošenko Batkivštšyna 2 532 452 13,40     Juri Boiko sitoutumaton 2 206 216 11,67   Anatoli Hrytsenko Kansalaispositio 1 306 450 6,91   Ihor Smeško sitoutumaton 1 141 332 6,04   Oleh Ljaško Oleh Ljaškon radikaalipuolue 1 036 003 5,48   Oleksandr Vilkul Oppositioblokki 784 274 4,15   Ruslan Košulynskyi Svoboda 307 244 1,62   Juri Tymošenko sitoutumaton 117 693 0,62   Oleksandr Ševtšenko UKROP 109 078 0,57   Valentyn Nalyvaitšenko Spravedlyvist 43 239 0,22   Olha Bohomolets sitoutumaton 33 966 0,17   Hennadi Balašov 5.10 32 872 0,17   Roman Bezsmertnyi sitoutumaton 27 182 0,14   Viktor Bondar Uudestisyntyminen 2, 64 0,11   Julija Lytvynenko sitoutumaton 20 014 0,10   Juri Derevjanko Volja 19 542 0,10   Serhi Taruta Osnova 18 918 0,10   Ihor Ševtšenko sitoutumaton 18 667 0,09   Inna Bohoslovska sitoutumaton 18 482 0,09   Yuri Karmazin sitoutumaton 15 965 0,08   Volodymyr Petrov sitoutumaton 15 587 0,08   Vitali Skotsyk sitoutumaton 15 118 0,08   Serhi Kaplin Sosiaalidemokraattinen puolue 14 532 0,07   Oleksandr Moroz Oleksandr Morozin sosialistinen puolue 13 139 0,06   Viktor Kryvenko Ukrainan kansanliike 9 243 0,04   Vasyl Žuravlov Vakauspuolue 8 453 0,04   Illja Kyva Sosialistinen puolue 5 869 0,03   Andri Novak Patriootti 5 587 0,02   Oleksandr Vaštšenko sitoutumaton 5 503 0,02   Mykola Haber sitoutumaton 5 433 0,02   Oleksandr Solovjov Järkevä voima 5 331 0,02   Ruslan Ryhovanov sitoutumaton 5 230 0,02   Oleksandr Danyljuk sitoutumaton 4 648 0,02   Vitali Kupri sitoutumaton 4 508 0,02   Arkadi Kornatskyi sitoutumaton 4 494 0,02   Serhi Nosenko sitoutumaton 3 114 0,01   Roman Nasirov sitoutumaton 2 579 0,01 Hylätyt/tyhjät äänet 222 947 1,18  427 161  2,31 Yhteensä  18 893 864  100  18 491 837 100 Äänioikeutettuja/äänestysprosentti 30 056 127  62,86  62,07 Lähteet:

 Lähteet 

2019
Luokka:Vuoden 2019 vaalit